
Stillingsinstruks for fakultetstillitsrepresentant1(FTR1) ved fakultet for informasjonsteknologi, matematikk og elektroteknikk

Vedtatt av Allmøtet 3.oktober 2005

Formålet med FTR1
FTR1 skal ivareta studentenes interesser og er offisiell representant for studentene ved fakultet opp imot fakultetets ledelse, og videre opp mot studentdemokratiet ved NTNU.

Myndighet

FTR1 er valgt av Allmøtet og representer studentene ved fakultetet mellom Allmøtene.

Arbeidsoppgaver

· FTR1 er studentenes ansikt utad og skal være synlige på Campus

· I saker som angår fakultetets studenter skal FTR1 i samarbeid med resten av Studentdemokratiet være kontaktperson opp mot media

· FTR1 skal ha en dialog med studentene i Styret, Studenttinget og Studentrådet 
· FTR1 skal møte på formøter til styremøtene og samlinger arrangert av styrerepresentantene

· FTR1 har hovedansvar for at det møter fakultetstillitsrepresentant på Studenttingets møter og på formøter til møter i Utdanningsutvalget

· FTR1 skal møte på Studentrådets møter

· FTR1 har sammen med FTR2 ansvar for saksbehandlingen til studentrådet

· FTR1 skal være en ressursperson for studentene som sitter i instituttstyrene på fakultetet

· FTR1 skal møte i fakultetsrådet og ledermøtet på fakultetet

· FTR1 skal sitte i referanseorganet til forvaltningsutvalg \ koordineringsgrupper

· FTR1 skal sitte i tilsetningsutvalget ved fakultetet(dette alternerer mellom realfag og siv.ing)

· FTR1 passer på at det sitter representanter i HMS-utvalget på fakultetet.

· FTR1 har ansvar for å kalle inn til, gjennomføre og få inn referat fra Allmøter

· FTR1 skal sørge for kontinuitet i vervet ved å fremskaffe kandidater etterfølgere og ved å gi en grundig innføring i vervet til den som blir valgt

Godtgjørelse

FTR1 får godtgjørelse av fakultetet i henhold til avtale mellom Studenttinget og NTNU.

Ikrafttredelse

Instruksen trer i kraft 3.oktober 2005, sist endret 8. Mai 2006.
Endringer

Endringer av stillingsinstruksen blir vedtatt med simpelt flertall på Allmøte.

